Martí diu que sempre ha complert la llei i les normes deontològiques dels arquitectes - FÒRUM.ad\nMartí diu que sempre ha complert la llei i les normes deontològiques dels arquitectes\nOn: 23/02/17 18:14\nDurant la inauguració de la planta de cogeneració d’Incles, el cap de Govern, Toni Martí, ha replicat la notícia publicada aquest dimecres a la nit pel mitjà digital ‘Ok Diario’, on s’explica que va cobrar una transferència de 344.673 euros per la seva feina com a arquitecte de la construcció d’un edifici a Escaldes, propietat dels Cierco, l’any 2009. Durant aquell any era cònsol major d’Escaldes, motiu pel qual el mitjà deixa entendre que podria haver-hi hagut un problema d’incompatibilitats. En aquest sentit, Martí ha assegurat que té “la consciència tranquil·la” i que no està “gens preocupat”. Ha recordat que no hi ha una llei d’incompatibilitats que li impedís cobrar per la seva professió mentre era cònsol, i a més ha afegit que el març del 2009 el Col·legi d’Arquitectes va aprovar les seves normes deontològiques, les quals “he complert totes”.\nEl cap de Govern, Toni Martí, ha assegurat que “estic la mar de tranquil” perquè “compleixo escrupolosament la llei i les normes deontològiques”. De fet, ha explicat que durant aquell període “vaig renunciar” a moltes feines. Així mateix, ha explicat que quan va ser cap de Govern, “vaig passar a ser arquitecte no exercent, com marca la llei”.\nLa informació que publica el mitjà espanyol hauria aparegut en un informe de l’auditora PricewaterhouseCoopers, inclòs al sumari del ‘cas BPA’.\nD’altra banda, Martí també ha estat preguntat per la condemna dels excònsols de Sant Julià. El cap de Govern ha reiterat que la justícia ha fet la seva feina, i ha afegit que des d’un punt de vista democràtic i de transparència, tot i que pugui saber greu, “qui no compleix la llei ha de ser sancionat”, i “això val tant per als polítics com per a la resta de la gent”.\nPel que fa a la demanda de dimissió de Marc Calvet feta per Liberals d’Andorra, Martí ha assegurat que “el Partit Liberal pot demanar les dimissions que vulgui, ja hi estem acostumats”, i s’ha remès a les declaracions fetes aquest dimecres per Trini Marín i Eric Jover, que ha qualificat de “molt clarificadores”.\nPrecisament en relació a totes aquestes qüestions i pel fet d’estar vivint “una legislatura molt complexa”, Toni Martí considera que els partits polítics han de fer un codi deontològic per evitar interpretacions, que es complementi amb l’aprovació d’una llei d’incompatibilitats molt més clara i que inclogui, no només les del Govern sinó també les dels comuns i dels altres organismes. Per concloure, Martí ha demanat que no es compari Andorra “amb d’altres llocs, on malauradament hi ha hagut usos molt indeguts de diner públic”.\nPrevious Post: Preocupació al PS per les activitats com a arquitecte de Toni Martí durant la seva etapa de cònsol\nNext Post: El suport legal per acollir refugiats estarà llest al març i es farà a través d’ACNUR


Casa - Pachulí\nPachulí Interiorisme & Estil de vida\nConcept Store Barcelona\nLa natura i la passió per l’interiorisme, l’art i l’artesania són els elements clau de Pachulí Interior & Lifestyle. Per això, hem creat un preciós espai situat al casc antic de Barcelona que combina el benestar i la riquesa de viatjar pel món.\nPachulí t’ofereix tresors procedents de les selves tropicals més profundes, de l’artesania africana i índia, així com el disseny holandès i elegants mobles francesos. Podreu gaudir d’una refrescant combinació d’interiorisme internacional amb productes de patrimoni espanyol, art cubà, tocs marroquins i mobles balinesos per a la llar.\nSomia i inspira’t amb mervalloses obres d’art. Deixa que els teus sentits es despertin i es calmin per apreciar aquests bonics regals de la natura. Deixa que Pachulí transporti la teva ment amb la seva olor, so i interior… i deixa que els teus ulls capturin les seves joies úniques.\nOn trobar la botiga Pachulí Interior & Lifestyle Concept?\nPots trobar-nos a Pachulí, al carrer del Brosolí 4 – just al cor del Born, l’antic centre de Barcelona, molt a prop de l’Església de Santa Maria del Mar. La Ciutat Vella és un dels barris més inspiradors de Barcelona. Aquí trobaràs una àmplia gamma de botigues i boutiques artesanals i úniques que no es poden trobar enlloc més. Pachulí és la joia secreta del Born en l’àmbit de l’interiorisme, creada per inspirar tant a interioristes com a qualsevol persona que vulgui donar un valor afegit a la seva llar. Pachulí s’enorgulleix de formar part d’aquest bonic barri del centre de Barcelona.\nFes de la teva llar una experiència agradable amb productes que tenen una història. Tria ceràmiques terroses o decoracions colorides per il·luminar el teu estil interior. Pachulí t’ofereix una presentació completa i diversa de productes decoratius i d’estil de vida únics. La nostra gamma de productes s’actualitza periòdicament per tal de mantenir-te sempre inspirat.\nMobiliari, il·luminació, decoració, art, catifes, fotografia, taules de fusta, ceràmica, armaris, llibres inspiradors, espelmes, fragàncies, planificadors, accessoris de cuina i bany, accessoris personal, tamborets, butaques, cadires… una petita selecció de totes les coses que Pachulí té per oferir.\nFem tot el possible per oferir-te productes sostenibles fets a mà i únics. Pachulí busca productes de qualitat que perdurin en el temps, siguin reutilitzables o restaurats per donar-los una nova vida. Comprant els nostres productes, contribueixes a la salvació de la naturalesa i dónes una oportunitat als nostres artistes i artesans locals.\nDilluns – Dimarts: Tancat\nDimecres – Dissabte: 11.00 – 14:00 i 16:00 – 20:00\nCarrer del Brosolí 4,\n+34 603 528 386


Diumenge de «Marató per la Democràcia»: tornen les mobilitzacions als ajuntaments | Aguaita.cat\nJordi Bes | 23/09/2017 a les 22:00h\nArxivat a: Política, ANC, Òmnium, ajuntaments, Assemblea Nacional Catalana, referèndum, concentracions\nAquesta notícia es va publicar originalment el 23/09/2017 i, per tant, la informació que hi apareix fa referència a la data especificada.\nL'Assemblea Nacional Catalana (ANC) i Òmnium Cultural volen fer una nova demostració de força al carrer este diumenge per respondre a l'ofensiva que manté l'estat espanyol per evitar que se celebre el referèndum de l'1 d'octubre. Les dues entitats han convocat la "Marató per la Democràcia": una gran mobilització davant dels ajuntaments catalans a les 11.00 amb l'objectiu de respondre a la resposta de l'Estat contra les institucions catalanes.\nA l'ANC i Òmnium tenen ben present que este és el darrer cap de setmana abans de l'1 d'octubre, i busquen mantenir la màxima mobilització al carrer per defensar el referèndum. La concentració arriba just quan la pressió de l'Estat contra la votació es fa cada cop més expansiva: l'últim episodi ha estat este mateix dissabte amb l'ordre de la Fiscalia perquè siga el Ministeri de l'Interior qui assumisca el control dels Mossos d'Esquadra, però la policia catalana no està disposada a acatar-la.\nLes entitats han anomenat la jornada d'este diumenge com a "Marató per la Democràcia". Pretén ser "festiva, transversal i participativa" i en resposta als "assalts a les institucions catalanes i els atacs a la llibertat d'expressió", segons explica Òmnium. D'esta manera, juntament amb entitats culturals, esportives, socials i de lleure, han impulsat més de 300 activitats en places de diversos municipis catalans que acabarà amb una "encartellada massiva".\nActe central a la plaça Universitat de Barcelona\nL'entitat sobiranista explica que als espais de la "Marató per la Democràcia" hi haurà materials, impressores i pintura per dissenyar "els cartells del referèndum" i crear "material de campanya per defensar" l'1-O, com ara pancartes, murals, xapes i lones. L'acte central és a Barcelona, a la plaça Universitat. La coincidència amb les festes de la Mercè ha impedit que a la capital catalana es puga celebrar a la plaça Sant Jaume, on hi ha l'Ajuntament.\nLa convocatòria de la mobilització la van fer l'ANC i Òmnium el dimecres, just el dia en el qual els escorcolls i detencions de la Guàrdia Civil a seus i alts càrrecs del Govern per impedir el referèndum van motivar una primera mobilització massiva, amb el punt neuràlgic davant del Departament d'Economia. Entre el dijous i el divendres es va traslladar davant el Tribunal Superior de Justícia de Catalunya (TSJC), i el divendres també davant la Ciutat de la Justícia. No es van aturar fins que els detinguts no van quedar en llibertat.\nMantenir el comportament "cívic"\nQuan va convocar la mobilització d'este diumenge, el president de l'ANC, Jordi Sànchez, ja va reclamar a la ciutadania que mantinga el comportament "cívic" dels últims anys, tot i que ara l'Estat ha decidit "declarar la guerra" als catalans. "Ha arribat el moment de la resistència pacífica, del compromís amb la presència nostra al carrer, de demostrar a tot el món que no ens faran callar unes quantes dotacions de la Guàrdia Civil", va assegurar.\nLes entitats convocants han posat a disposició de qui vulga participar en les concentracions d'este diumenge diversos webs per estar al corrent de les activitats. La relació dels actes es pot trobar aquí, però també s'ha activat un altre web, https://holademocracia.cat/, on es podran penjar fotos de totes les mobilitzacions als municipis catalans.\nManifestació independentista al TSJC Foto: Josep Maria Montaner\nLa Guàrdia Civil es presenta a la comissaria de Mossos de Tortosa per requerir informació de l'1-O


le petit roc: VOLTA A MALLORCA 1: PALMA - ESPORLES\nbaixant des coll de sa Gramola\nArriben festes de Nadal i tenim 10 dies de festa. L'hivern sembla que no té ganes d'arribar encara i decidim carregar les bicis al ferry i anar fins a Palma. A Esporles hi tenim una bona ajuda i això ha fet que la nostra volta particular a la illa de Mallorca sigui com sigui.\nEl primer entrevanc el tenim amb els trens de RENFE. Quin desastre mare meva!! No n'hi ha cap que vagi a l'hora que toca, i quan depens d'horaris emprenya una mica tenir l'angoixa de fer tard i perdre el ferry, en aquest cas. Deixem Barcelona a les 23h i ens plantem a Palma a les 7h, just per fer un cafè en un bar amb solera i esperar que el sol s'alci per l'horitzó.\ndirecció coll de sa Creu\nEl dia ja ha despertat i agafem direcció sa Teulera i el quarter d'infanteria Jaume II, des d'on s'enfila la fabulosa carretera cap al coll de sa Creu. Aquesta està tancada al trànsit, així que es converteix en una delícia que ens fa suar una bona estona. Arribem al coll i saltem a l'altre costat pel coll des Vent. Deixem la cruïlla cap Establiments i baixem cap a Calvià, on fem la primera parada. La cosa promet, el paisatge rural és magnífic i el temps aguanta molt bé, comença a fer caloreta. A Calvià badem amb un mural fet de rajola on s'explica la història de la gent que ha passat per la població. Interessant.\nmural a Calvià\nContinuem cap a Cabdellà on fem una segona parada per treure roba i menjar una mica. La presència del puig de Galatzó ((1.027 m) és present durant tota aquesta zona. La seva silueta és preciosa de lluny, esvelta i rocosa. L'anem gaudint fins que desapareix darrera des coll de n'Esteve, que ens portarà fins a Andratx. Aquí fem una altra parada, estem ja a l'extrem O de la serra de Tramuntana i hem d'agafar forces. Deixem Andratx per una propera ocasió, massa gran per les bicicletes, i agafem direcció a Estellencs pel coll de sa Gramola. Parada obligatòria. Aquí tenim el mar als nostres peus. Fins ara no l'havíem ni vist! La vista des d'aquest coll és una barreja de miratge: per un costat pedra i paisatge sense vegetació; per l'altre, blau i verd, mar i bosc es fonen en un punt d'horitzó que sempre s'esmuny a la vista.\nComencem a recórrer la carretera C-710, una espècie de puja-baixa que pot acabar amb la paciència de les bieles de la bicicleta, però que ens depara indrets de gran bellesa. D'aquesta manera i amb el sol al clatell arribem a l'ombra d'Estellencs, el poble que es troba als peus del puig de Galatzó, un monstre que s'eleva 1.000 m des del mar al seu cim. Brutal!!! Ens animem rodejats de tanta natura. És la primera etapa de la nostra volta a Mallorca i la Marta està començant a notar el perfum que deixen anar els pneumàtics a la carretera. La resta, és a dir TOT, ho posa el paisatge. Parem a fer un mos al costat de l'església.\nArribem a Banyalbufar, el poble on la vinya arriba al Mediterrani, on els balcons de terra entortolligats mostren un paisatge únic, i on la llum hi escasseja ben aviat a la tarda. Tenim el dubte de si fer el camí des Correu o passar per la carretera fins a Esporles. Finalment, després de pensar-ho decidim per la primera opció, està bé provar pistes i seguirem el GR-221. Passem pel costat de l'ajuntament i comencem a notar les primeres rampes (mitjana del 18%!!!). Arribem a dalt, on s'acaba la pujada, amb les bicis al costat. Hem hagut de pujar a peu mentre la llum de la tarda s'anava amagant darrera el puig de s'Argenter. Finalment la pista de terra en bon estat ens porta a la carretera. Comença a fer fred però ja estem a tocar d'Esporles. Toca baixar, ja era hora...!!!\nSón vora les 17.30h quan arribem a Esporles, unes 8 hores damunt la bicicleta gaudits amb escreix i superats amb un excel.lent alt! El paisatge rural d'aquest primer dia ens ha colpit més que la serra de Tramuntana, tot i que aquesta té un privilegi únic a Mallorca i no la passem per alt.\narribant a Calvià


Colau i Carmena van a Itàlia per tractar del rescat al Mediterrani :: Observatorio la Diversidad de Mugak\nColau i Carmena van a Itàlia per tractar del rescat al Mediterrani\nL’alcaldessa de Barcelona, Ada Colau, i la de Madrid, Manuela Carmena, es reuniran aquest dissabte a Roma amb ciutats italianes per tractar el bloqueig de les tasques de rescat marítim al mar Mediterrani i el tancament de ports. En concret, Colau i Carmena es veuran a la capital italiana amb alcaldes i regidors de Milà, Nàpols, Bolonya, Siracussa, Latina i Palermo. També participaran en la trobada el director d’Open Arms, Oscar Camps, i l’alcalde de Saragossa, Pedro Santisteve, així com representants de les ONG dedicades al salvament marítim Sea Watch i Mediterranea. Durant la reunió es treballarà per consensuar una actuació unitària d’emergència.\nEn les últimes setmanes, els vaixells Aita Mari, Open Arms i Sea Watch han rebut la denegació administrativa per desenvolupar les seves tasques de salvament marítim. Les ciutats busquen una estratègia conjunta per a la defensa dels drets humans i el dret a la vida de les persones migrades.\nEl vaixell d’Open Arms està bloquejat al Port de Barcelona des del 8 de gener. El Ministeri de Foment va denegar el permís perquè sortís cap a Líbia, argumentant que no podrà desembarcar les persones auxiliades.


L’harem: submissió, sexe i lascívia? – Pompeunomics\nL’harem. Què suscita aquesta paraula a la ment de les persones? De l’harem s’ha dit de tot; s’han escrit llibres, pintat innombrables quadres, rodat pel·lícules, fantasiejat, temut… Però sobretot s’ha desconegut, i actualment encara es desconeix. Tot l’interès que ens causa una concepte tan remot i exòtic com l’harem a les persones del món occidental és degut a la falta d’informació que en tenim. És per això que cal evitar tota especulació supèrflua per tal d’arribar a entendre la veritable idea d’harem. Per tant, aquest article intentarà explicar el vertader significat d’aquesta paraula, explicarà l’estructura de l’harem i alhora analitzarà i qüestionarà el rol institucional que va tenir en la societat otomana al llarg de la història.\nPer començar, la paraula harem prové de l’àrab, i més concretament de la paraula haram, que és allò il·lícit i prohibit. El contrari és halal, que es refereix a allò permissible i acceptable. Altres definicions de la paraula haram són “lloc prohibit”, “santuari”, “dones i concubines”, o “cambres de les dones”. La seva arrel etimològica ens fa entendre com la paraula harem fa referència a dos conceptes diferents però que alhora estan estretament lligats. En primer lloc, es refereix a les habitacions de la casa on no hi tenien accés els homes que no eren de la família, eren les estances privades dins una casa en les quals vivien les dones durant els segles XVI i XVII a molts països musulmans situats a l’Orient Mitjà. Al mateix temps, la paraula també fa referència al conjunt de dones que habitaven aquestes estances. Aquest grup estava format per les esposes legals, concubines i servents que posseïa el musulmà propietari de la casa.\nLa Grande Odalisque (1814) Ingres\nPel que fa a la història de l’harem, és bàsic desmentir en primer lloc la idea que el fet de reunir o tancar dones a mercè d’un home poderós és característic només del món islàmic. Podem trobar harems al món de la Grècia Clàssica: els grecs tenien una part de la casa on només vivien les dones, el gineceu. Les dones del gineceu no podien participar en cap esdeveniment intel·lectual i, pràcticament no en podien sortir. Els harems més importants però, són els de l’Imperi Otomà.\nEls harems de l’Imperi Otomà van ser construïts durant els segles XV i XVI. A l’imperi governava el Sultà que, a més tenia el títol religiós de Califa i tenia el poder absolut. En la cultura otomana, la compra de concubines o esclaves sexuals era molt comuna. Va ser d’aquesta manera com durant els segles XV i XVI es van començar a construir els harems. Els harems eren un recinte dedicat especialment a les dones, situat dins del palau del Sultà. A les estances reservades a les dones de l’harem només hi tenia accés el Sultà o senyor de la casa, i els eunucs o servents. Durant l’època del sultanat turc en què va governar Murad III (1574-1595), per a fer-nos una idea, van arribar a viure més de mil persones dins l’harem.\nL’harem tenia una organització interna molt complicada. La secció femenina de l’harem estava principalment integrada per: la Mare Reina o Valide Sultan (la mare del Sultà), les Sultanes (les filles del Sultà), les preferides (kadins), les concubines i les odalisques. De fet, aquestes habitaven únicament i exclusiva dins d’aquest harem, ja que no els hi estava permès sortir a l’exterior o tenir cap tipus de contacte amb un home que no fos un servent o el propi Sultà.\nLes odalisques i les concubines eren les dones més belles de l’Imperi Otomà. Provenien de zones com Georgia o Circassia. Eren les dones amb la posició més baixa dins de la jerarquia de l’harem, ja que eren considerades serventes. En el cas de ser extremadament belles i estar dotades d’un magnífic talent, podien ascendir en l’escala social que seguia el següent ordre: odalisques, concubines i les preferides del Sultà.\nLes concubines eren odalisques que havien estat entrenades tot aprenent música, poesia i l’art eròtic. En el cas de que tinguessin talent i destaquessin sobre la resta, eren presentades una sola nit a la cambra del Sultà. Normalment les concubines només passaven una nit a la cambra del Sultà, però si donaven a llum un nen, pujaven de categoria i passaven a ser una preferida (ikbals). En el cas d’agradar al Sultà especialment, passaven a ser “les dones preferides del Sultà” (kadins). Les kadins tenien la categoria equivalent a una esposa i estaven situades en la zona més alta de la piràmide jeràrquica. El Sultà podia tenir un nombre limitat de kadins, i en canvi, podia tenir un nombre il·limitat de concubines.\nA la punta de la piràmide de les dones de l’harem es trobava la Mare Reina o la Velide Sultan. Aquesta era la mare de l’actual Sultà i s’encarregava de mantenir l’orde i la pau dins de l’harem. A més a més, era l’encarregada de l’educació política del seu fill. En nombroses ocasions, els caps de la religió islàmica (mufti) o els ministres (viziers) la convidaven a intervenir en qüestions polítiques quan consideraven que el Sultà havia pres una decisió errònia. Per últim, cal tenir en compte que les esposes oficials del Sultà també vivien dins l’harem i tenien una posició privilegiada.\nÉs important destacar que els harems no van ser només “palaus sexuals” sinó que van ser institucions amb un pes polític important. En la política i les decisions de l’Estat intervenien les dones més poderoses de l’harem, com la Velide Sultan. El període on aquest fet va ser més destacable va ser durant el sultanat de les dones. El sultanat de les dones, en turc Kadinlar Saltanati, va ser el període entre els segles XVI i XVII en el qual les dones que habitaven a l’harem van exercir una gran influencia política en molts afers de l’Imperi Otomà. Aquest període va començar durant el regnat de Solimà I el Magnífic. Durant aquell temps, molts dels sultans van tenir poca rellevància i van ser les seves mares i esposes les que van regnar de manera efectiva.\nEl context polític per a què es donés aquesta importància de les dones va ser causat per la fi de l’expansió de l’Imperi Otomà a principis del segle XVI, que va causar que el sultà es retirés a la capital de l’Imperi en comptes de seguir conquerint i estenent el seu territori. A més, Solimà I va ser el primer sultà en estar oficialment casat, concretament amb Roxelana (coneguda també com a Hürrem Sultan), la qual va arribar a tenir molta importància en afers polítics. Amb aquest context, a mitjans del segle XVII havien governat sis sultans i durant aquest període les seves mares i dones havien estat les portadores de les regnes dins l’Imperi.\nEls projectes més importants que van fer moltes mares o dones de sultans van ser obres públiques. Si bé la creació d’aquestes havia estat sempre una obligació pel sultanat, sultanes com ara la mare i la dona de Solimà I van dur a terme projectes molt més grans i ambiciosos que qualsevol altra dona i gran part d’homes abans d’elles. Les dones de l’harem van construir també mesquites, escoles, monuments, etc. Diverses mesquites arreu el territori on antigament hi havia l’Imperi Otomà avui en dia reben el nom de la dona que va liderar-ne la seva construcció.\nOdalisque à la culotte rouge (1921), Matisse\nEn conclusió, veiem com els harems eren efectivament unes estances on les dones, pel simple fet de ser-ho, estaven condemnades a romandre-hi, i que tenien com a objectiu vital servir al seu senyor. Tot i així, la realitat és més complexa que aquesta simplificació feta per Occident, i els harems són un clar exemple d’una idea percebuda d’una manera tergiversada que ens ha arribat així a través de malinterpretacions europees. Són molt més que allò que diu l’opinió pública, i juguen un paper imprescindible a l’hora d’entendre la cultura, societat i història d’una regió com és l’Orient Mitjà i Sud Àsia.\nSílvia Caufapé Hostench, estudiant de 2n curs de Ciències Polítiques i de l’Administració a la Universitat Pompeu Fabra i col·laboradora de Pompeunomics


Acquia: què és una plataforma de dades de clients? | Martech Zone\nA mesura que els clients es comuniquen i creen transaccions amb el vostre negoci, cada vegada és més difícil mantenir una visió central del client en temps real. Aquest matí he tingut una reunió amb un client nostre que tenia aquestes dificultats. El seu proveïdor de màrqueting per correu electrònic es diferenciava de la seva plataforma de missatgeria mòbil fora del seu propi dipòsit de dades. Els clients interactuaven, però, com que les dades centrals no estaven sincronitzades, els missatges de vegades es desencadenaven o s’enviaven amb dades incorrectes. Això produïa una demanda més gran del personal d’atenció al client i irritava els seus clients. Els ajudem a tornar a arquitecturar el sistema mitjançant un missatge diferent Programes que mantindrà la integritat de les dades.\nSón només uns quants canals que causen un problema. Imagineu una cadena de diverses ubicacions amb fidelització de clients, transaccions al detall, interaccions socials, sol·licituds d’atenció al client, dades de facturació i interaccions mòbils. A això s’afegeix la conciliació de les respostes de màrqueting a través de fonts de dades omnicanals ... gustos. Aquesta és la raó Plataformes de dades de clients han evolucionat i estan guanyant força a l’espai empresarial. Els CPD permeten a una corporació integrar i mapar dades de centenars de fonts, analitzar-les, crear prediccions basades en les dades i interactuar millor i amb més precisió amb els seus clients a qualsevol canal. Bàsicament, és una visió de 360 graus del client.\nQuè és un CDP?\nUna plataforma de dades de clients (CDP) és una base de dades de clients integrada gestionada per professionals del màrqueting que unifica les dades de clients d'una empresa a partir dels canals de màrqueting, vendes i serveis per permetre el modelatge de clients i impulsar l'experiència del client. Gartner, Cicle Hype per a màrqueting i publicitat digital\nD'acord amb el Institut CDP, una plataforma de dades de clients té tres elements crítics:\nUn CDP és un sistema gestionat pel venedor - el CDP està construït i controlat pel departament de màrqueting, no pel departament corporatiu de Tecnologia de la Informació. Es necessitaran alguns recursos tècnics per configurar i mantenir el CDP, però no requereix el nivell d’habilitat tècnica d’un projecte de magatzem de dades típic. El que realment importa és que el màrqueting s’encarregui de decidir què entra en el sistema i què exposa a altres sistemes. En particular, significa que el màrqueting pot fer canvis sense demanar permís a ningú, tot i que potser necessiti ajuda externa.\nUn CDP crea una base de dades de clients unificada i persistent - El CDP crea una vista completa de cada client mitjançant la captura de dades de diversos sistemes, enllaçant informació relacionada amb el mateix client i emmagatzemant la informació per fer un seguiment del comportament al llarg del temps. El CDP conté identificadors personals que s’utilitzen per orientar els missatges de màrqueting i fer un seguiment dels resultats de màrqueting a nivell individual.\nUn CDP fa que aquestes dades siguin accessibles a altres sistemes - Les dades emmagatzemades al CDP poden ser utilitzades per altres sistemes per analitzar-les i gestionar les interaccions dels clients.\nCentre de dades i compromís amb el client Acquia\nA mesura que tota la experiència del client afecta cada vegada més els professionals del màrqueting, és essencial centralitzar les dades dels seus clients a través de canals, punts de contacte i la durada del seu cicle de vida. Acquia és líder en aquesta indústria i la seva Centre de dades i implicació del client ofereix:\nIntegració de dades - Integreu totes les vostres dades, en qualsevol format, des de qualsevol font de dades a través de canals digitals i físics, amb més de 100 connectors i API predefinits.\nQualitat de les dades - estandarditzar, deduir i assignar atributs com ara gènere, geografia i canvi d’adreça per a tots els clients. Amb una concordança idèntica i difusa, AgilOne vincula totes les activitats dels clients a un perfil de client únic, fins i tot si només hi ha un nom parcial, una adreça o una coincidència de correu electrònic. Les dades dels clients s’actualitzen contínuament, de manera que sempre inclouen les dades més recents.\nAnalítica predictiva - Algoritmes predictius d’autoaprenentatge que informen d’AgilOne analítica i ajudar-vos a interactuar millor amb els clients. AgilOne proporciona més de 400 mètriques d’informació empresarial completes que permeten als professionals del màrqueting crear i definir fàcilment els criteris que desitgin per a l’informe i l’acció dins de l’aplicació, sense codificació personalitzada.\nPerfils de clients de 360 graus - Creeu un perfil omnicanal complet per als vostres clients, combinant dades com el recorregut individual del client, la interacció amb el lloc web i el correu electrònic, l'historial de transaccions omnicanal passat, les dades demogràfiques, les preferències i recomanacions de productes, la probabilitat de comprar i la predicció analítica, inclosa la probabilitat de comprar i els clústers als quals pertany aquest client. Aquests perfils informen estratègicament on invertir, com personalitzar i com fer feliços els vostres clients.\nActivació de dades omnicanal - dins d’una interfície centralitzada, els professionals del màrqueting també poden dissenyar i llançar campanyes socials, mòbils, correu directe, centre de trucades i emmagatzemar directament, alhora que fan públics, recomanacions i qualsevol altre extracte de dades disponibles per a qualsevol eina del vostre ecosistema de màrqueting.\nPersonalització orquestrada - Coordinar missatgeria, contingut i campanyes personalitzades a través de canals digitals i físics, proporcionant als professionals del màrqueting una consistència de veu independentment de quan o on participi un client. AgilOne també ofereix als professionals del màrqueting la certesa que envien el missatge correcte a cada persona, ja que AgilOne assegura que tota la personalització es basa en una base de dades de clients, neta i estandarditzada.\netiquetes: Grau 360agiloneCPDdades del clientPlataforma de dades de clientsperfil de clientcentre de compromísen tots els canals


Empadronar-se: Una carrera d’obstacles a la ciutat de València – Coordinadora Obrera Sindical\nDes de la sectorial d’Acció Social de la Coordinadora Obrera Sindical – COS denunciem que, des de fa mesos, fer efectiu el dret a l’empadronament s’ha convertit en una missió quasi impossible en el Cap i Casal.\nEl que hauria de ser un mer tràmit administratiu s’ha convertit, en la pràctica, en un coll de botella que ocasiona greus problemes a totes aquelles persones que veuen amb frustració els continus retards i, de vegades, la impossibilitat de fer-ho.\nLa situació és greu:\nLes oficines on es gestionaven els empadronaments s’han reduït a una per a tota la ciutat. Actualment és impossible realitzar la gestió en les Juntes Municipals i solament pot realitzar-se el tràmit en les oficines del padró del carrer Periodista Azzati, a prop de l’Ajuntament de València.\nS’atén només amb cita prèvia. El problema és que telefònicament no les donen i el web municipal està col·lapsat. Només de manera esporàdica donen l’opció de concertar una cita per a diversos mesos després. Les conseqüències d’aquest ineficaç sistema són molt serioses per a moltes persones.\nD’una banda les persones empobrides que pateixen la bretxa digital, que no tenen accés continuat a internet, o les que manquen dels coneixements necessaris per a tramitar una cita per internet es veuen impossibilitades per a aconseguir-la.\nD’altra banda la falta d’empadronament impedeix l’accés a les prestacions socials ja siguen estatals, com l’Ingrés Mínim Vital i el subsidi de desocupació, o autonòmiques com la Renda Valenciana d’Inclusió.\nEn l’àmbit municipal, el no portar un mínim de tres mesos empadronada a la ciutat impedeix fins i tot l’accés als Centres Municipals de Serveis Socials i a sol·licitar una ajuda d’emergència o de manutenció.\nEl problema ens afecta a totes, especialment a les persones treballadores en situació vulnerable. Als treballadors i treballadores precaritzades o que han perdut la seua ocupació (com la majoria de les treballadores de la llar o de les cures, a causa de la pandèmia); a les que viuen en risc d’exclusió social, o a les persones sense llar. I, sobretot, a les persones migrants que necessiten acreditar la seua residència per a tractar de regularitzar la seua situació administrativa.\n• Que es pose en marxa un sistema d’atenció ciutadana àgil i de qualitat que possibilite exercir el dret a l’empadronament amb normalitat i sense retards injustificats.\n• Que es reforcen els equips humans de l’àrea d’empadronaments dotant-los dels mitjans tècnics i de seguretat laboral necessaris.\n• Que, davant els retards acumulats, deixe de ser preceptiu tindre tres mesos d’empadronament a València per a poder accedir als Centres Municipals de Serveis Socials i accedir a les ajudes socials municipals només es necessiten.\n• Que el tràmit puga realitzar-se de nou en les Juntes Municipals.\n• Que s’implemente la normativa municipal que garanteix el dret a l’empadronament de les persones en el seu lloc efectiu de residència encara que es tracte d’infrahabitatges, vehicles o el mateix carrer.\nPerquè amb els drets socials no es juga.\nPel dret a l’empadronament!\nPer a totes, tot!\nPrevious post Explicacions bàsiques i orientacions per poder tramitar el «xec familiar»\nNext post Amb els i les que lluiten. Suport i solidaritat amb la vaga en Teleco València.


Gran exhibició de Sagan i el Liquigas\nEl francès Sylvain Chavanel conserva el mallot vermell de líder, mentre que Nibali desplaça Purito Rodríguez de la tercera posició de la general\nEl eslovac Peter Sagan, ha aconseguit el triomf en la sisena etapa.\nL'eslovac Peter Sagan (Liquigas) va treure brillantor al seu debut a la Vuelta, després d'adjudicar-se la sisena etapa, disputada entre Úbeda i Còrdova, de 193 quilòmetres. A més, rematà una jugada mestra del conjunt italià, en la qual Vincenzo Nibali va desplaçar del podi Purito Rodríguez, mentre que el francès Sylvain Chavanel es va mantenir líder.\nEl jove Sagan, de 21 anys, una de les perles del pilot internacional, va rematar el festival del Liquigas, que va ficar 4 corredors en una escapada de cinc homes, forçada per ells mateixos, en el descens del cim del Catorce por Ciento (2a), port de nova denominació, punt clau a 20 quilòmetres de la meta.\nAcompanyats per Pablo Lastras, els homes de Nibali varen muntar una baixada suïcida que va trencar el gran grup en mil trossos i va deixar tallats tots els favorits. Es varen presentar a Còrdova amb Sagan al capdavant, el més ràpid de tots, que es va imposar a Lastras amb facilitat.\nValerio Agnoli, tercer, va passar per davant de Nibali i va impedir que el seu cap de files esgarrapàs 8 segons de bonificació, uns segons preciosos. Tanmateix, el defensor del títol va recuperar el que va perdre a Valdepeñas de Jaén.\nNibali, el Tauró de Mesina, atià a Purito una dentada de 17 segons. Així, li llevà el tercer lloc en la general i el francès Sylvain Chavanel continuà aferrat un dia més a la camiseta vermella de líder. Una mica més retardats, a 23 segons, acabaren Wiggins, Brajkovic, Van den Broeck i Menchov.


Sant Martí de Llémena a Gironès | Tria Casa de colonies\nOberta tot l'any sota demanda\nEls pobladors més antics de Sant Martí de Llémena vivien en coves neolítiques situades en els cingles i les alçades abruptes que dominen la vall. Durant l’edat mitjana, la seu de Girona dominava la zona, que acabà sent reial. Però, Granollers de Rocacorba no, ja que constituí una la baronia de Granollers, centrada en el castell del mateix nom, que està situat molt a prop de la casa.\nCapacitat menjador: 48 persones\nPlanta baixa adaptada per accés amb cadires de rodes: 4 places\nCuina equipada amb zona de neteja i rebost\nSala per monitors amb llar de foc\nMenjador amb taules i banc per a 50 persones\nHabitació de 6 places amb 3 lliteres i 3 armaris\nHabitació de 16 places + 8 places amb armaris\nInfermeria: 4 places amb 2 armaris\nHabitació de 8 places amb 4 armaris.\nBloc de sanitaris i una dutxa\nBloc de 6 dutxes amb aigua calenta\nSala de tallers amb taula rodona i cadires\nPiscina i zona de pic-nic amb taules\nNo es pot arribar amb transport públic


Els joves de la Selecció Catalana d'Escalada Esportiva pujen als podis del Campionat d'Espanya - FEEC - Federació d'Entitats Excursionistes de Catalunya\nEls joves de la Selecció Catalana d’Escalada Esportiva pujen als podis del Campionat d’Espanya\nEl Campionat d’Espanya d’Escalada Juvenil i Paraescalada s’ha celebrat a Barcelona aquest cap de setmana. El Climbat la Foixarda, a Montjuïc, ha acollit les semifinals i les finals on han competit les diverses categories el passat dissabte 11 d’octubre. La segona edició del Campionat d’Espanya de Paraescalada es va disputar el diumenge.\nEls joves de la Selecció Catalana d’Escalada Esportiva de la Federació d’Entitats Excursionistes de Catalunya han competit amb molt bon nivell.\nEn categoria Sub16, Rut Casas, del Grup Excursionista de Manlleu, ha guanyat la prova en categoria femenina, en la qual, Olívia Marsella, de la Unió Excursionista de Sabadell, ha estat la tercera, i Alba Pelfort, del Club Excursionsita Uecanoia, la vuitena. Héctor Bazán, del Grup Excursionista de Manlleu, ha estat tercer, i Rai Suñé, de la Unió Excursionista Urgellenca, el 20è.\nEn categoria Sub18 femenina, Marta Palou, del Club Excursionista Ascensiones Guiadas, ha guanyat la prova, i Marina València, del Centre Excursionista de Rubí, ha estat la segona. En nois, Pau Jover, de la Unió Excursionista de Sabadell, ha estat primer, seguit d’Àlex Hernàndez, del Club Esquí del Berguedà. Paula Alsina, del Grup Excursionista de Manlleu, va aconseguir el campionat d’espanya de la categoria Sub 20, en la seva darrera competició en la categoria juvenil.\nEls joves de la Selecció Catalana d’Escalada Esportiva van estar acompanyats en tot moment pel director tècnic de la FEEC, Marcial Aleman. En l’equipament de les vies van participar el tècnics de la FEEC, Toti Valès i Fèlix Obradó, i el tècnic basc Patxi Usobiaga.


Terçà (Castellar) - Viquipèdia, l'enciclopèdia lliure\nEntitat territorial administrativa Castellar del Riu (Berguedà)\nTerçà. Castellar del Riu (Berguedà)\n42° 06′ 29″ N, 1° 44′ 40″ E / 42.107935°N,1.744357°E / 42.107935; 1.744357Coord.: 42° 06′ 29″ N, 1° 44′ 40″ E / 42.107935°N,1.744357°E / 42.107935; 1.744357\nTerçà és una masia de Castellar del Riu (Berguedà) inclosa a l'Inventari del Patrimoni Arquitectònic de Catalunya.\nLa masia es troba al sector sud-oest del terme municipal, damunt d'uns plans (plans de Terçà) que s'estenen, enmig de grans boscúries, al marge esquerre del torrent de Castellar, als vessants ponentins de la serra dels Lladres. L'indret és molt aïllat i les pistes que hi menen són molt precàries. Per anar-hi val la pena aprofitar un sender solitari i molt poc fressat que surt del punt quilomètric 14,9 (42° 06′ 15″ N, 1° 44′ 17″ E / 42.104122°N,1.737969°E / 42.104122; 1.737969) de la carretera de Berga a Sant Llorenç de Morunys, s'enfila en direcció a llevant i poc després gira cap al nord per creuar el pintoresc Portell del Llop. El camí, passat el portell, és un xic perdedor però el destí no és molt lluny. A la cartografia de l'ICGC està ben traçat.\nMasia d'estructura clàssica coberta a dues aigües amb el carener perpendicular a la façana, orientada a migdia. És un exemplar molt comú a les zones de muntanya de la comarca, amb parament de pedra sense treballar unida amb morter i petites obertures amb llindes de fusta. La porta és adovellada d'arc de mig punt a la façana de tramuntana. La masia es construí al segle xvii, de ben segur que a partir de materials d'una construcció anterior medieval.\nLes primeres notícies històriques que tenim sobre el lloc de Tersà són del segle xii, quan figura com una de les propietats del trobador Guillem de Berguedà. El 1187, al fer testament confirmà la donació del mas de Tersà a Santa Maria de Solsona, donació que anteriorment ja havia fet la seva mare, Berenguera, vescomtessa del Berguedà. L'any 1309 és documentat el castell com una de les possessions que Sibil·la de Berga, comtessa de Pallars, va vendre al rei Jaume II, juntament amb el mas del mateix nom.\nLa masia es construí al segle xvii i formava part de la parròquia de Sant Vicenç de Castellar del Riu.\nA Wikimedia Commons hi ha contingut multimèdia relatiu a: Terçà\n↑ 3,0 3,1 3,2 «Terçà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].\nObtingut de «https://ca.wikipedia.org/w/index.php?title=Terçà_(Castellar)&oldid=25594323»\nPatrimoni monumental de Castellar del Riu\nEdificis de Castellar del Riu\nLa pàgina va ser modificada per darrera vegada el 5 des 2020 a les 18:12.


Ajuntament de la Roca del Vallès/10è aniversari Marxa Femenina de la Torreta\nData i hora oficials: 05/07/2022 20:18\nArriba la gran festa esportiva femenina commemorativa del día internacional de la dona.\nEl diumenge 1 de març a La Torreta (La Roca del Vallès), serà el punt de trobada per les amants de l'esport a l'aire lliure amb la celebració del 10è ANIVERSARI de la Marxa Femenina la Torreta organitzada pel Club Ciclista La Torreta Bike.\nLa iniciativa pretén promoure l'esport femení i crear vincles entre les participants.\nAquest any estrenem modalitat de TRAIL!\nPedala, corre, camina, tu tries!\nNo t'ho perdis !!!!!! Més informació:\nBTT (3 recorreguts): 10km (dificultat fàcil) / 18km (dificultat moderada) / 28km (dificultat moderada)\nRUNNING (1 recorregut): 10km (dificultat fàcil)\nCAMINAR (1 recorregut): 10 km (dificultat fàcil)\nTRAIL (1 recorregut): 13km (dificultat moderada)\nANTICIPADES (de l'1 de gener al 23 de febrer)\n[sense llicència] 13 € adultes i 11 € menors de 12 anys\n[Amb llicència federativa] 11 € adultes i 9 € menors de 12 anys.\nLes inscrites abans del 23 de febrer tindran el dorsal personalitzat i rebran una samarreta commemorativa.\n[sense llicència] adultes i menors de 12 anys 18 €\n[amb llicència federativa] adultes i menors de 12 anys 16 €\nLes participants que s'inscriguin el dissabte 29 o diumenge 1 de març no entren al sorteig de regals i no se'ls hi garanteix l'obsequi.\nTots els circuits sortiran i finalitzaran al parc de Valldoriolf (parc de la tirolina) de La Torreta\nMarxa Femenina de la Torreta\nData i hora de la darrera actualització d'aquest contingut: 23-01-2020 12:05


LES ACTITUDS DE LA VERGONYA - ALBERT CORTES MONSERRAT\nLES ACTITUDS DE LA VERGONYA\nCom era d’esperar, tant per l’interes propi, com per la baixa qualitat democràtica espanyola, el probable referèndum per la independència a Escòcia no agrada, i segons la premsa britànica, des de la diplomàcia ja es pressiona en contra de la seva celebració, i s’avisa que cas de celebrar-ne amb victòria per un nou estat propi, no el reconeixerà, tal com va fer, i encara fa amb Kosovo. Per la seva banda, en Duran amb la seva actitud indigne habitual, s’atreveix a dir que el govern escocès tant sols vol un pacte fiscal com Catalunya, i no cap pas per la sobirania. Veure per creure.\nEl diari The Independent, informa que l’estat espanyol intenta moure fils per entorpir i evitar al màxim el procés democràtic escocès, ja que vol evitar un exemple molt proper que sigui imitat per Catalunya i el País Basc. Si no pot evitar la consulta, no reconeixeria el nou estatus d’Escòcia, evitant qualsevol relació diplomàtica, i posant entrebancs per la seva entrada a qualsevol organisme, amb la Unió Europea com exemple, ja que el veto d’un sol membre n’hi ha prou per avortar la seva entrada. El líder d’Unió, considera que l’independentisme del SNP d’Alex Salmond no pretén la independència, sinó el mateix que nosaltres, un pacte fiscal per administrar els propis recursos, es a dir son reivindicacions paral·leles, de fet en el futur referèndum hi podrien haver tres opcions, la positiva, la negativa, i un major poder que el que ara ostenten.\nRealment l’estat espanyol es com es i no enganya a ningú, una dèbil democràcia basada en uns pilars inicials que no convidaven a cap canvi, ja que eren els mateixos que dirigien des de l’ombra una dictadura militar amb ma de ferro i amb una visió del món totalment imperialista, i amb la imposició com a mètode principal per damunt de tot. Es un dels pocs estat que encara no reconeix Kosovo, cosa que dona ideal del nivell, i ara pretén donar lliçons a Escòcia i Gran Bretanya, que en qüestions democràtiques i en moltes altres, evidentment li donen mil voltes. Ens vol fer empassar que impedirà que uns ciutadans europeus, i una zona econòmicament dinàmica i amb futur deixarien de ser europeus pel veto d’un estat arribat molt més tard, i un llast per la mateixa Unió. Aquesta amenaça es l’ultima mentida que l’aparell propagandístic llença com avis per Catalunya, i segurament algú es creurà que algun estat de la Unió tant necessitada d’estats amb projecció que aportin a la caixa comuna, es deixarà escapar el territori català pel capritx imperialista de la rèmora espanyola, segurament si els donen a triar, seria l’Estat espanyol el prescindible molt abans que Catalunya o Escòcia posem el cas. Es com si algú em vol fer creure que pel fet d’anar a viure en un altre territori deixaré de ser alt per exemple, ho soc ara, i ho seré durant tota la meva vida. Cal extreure les conclusions positives, i tants passos de l’Estat volen dir alguna cosa, i fan preveure que grans canvis s’acosten, i no els podran evitar amb accions desesperades com aquestes. Encara més trist es el paper d’en Duran, que ara sap més el que volen el govern escocès que el mateix govern escocès, i ens diu que no vol la independència, sinó un pacte fiscal, igual que Catalunya. Crec que ja esta be de fer el ridícul, si tanta por li fa la democràcia, i tant malament estaria amb un possible nou estat, sempre te la possibilitat d’anar a viure allà on vulgui, no hi ha fronteres dins la Unió, com ens volia fer creure fa uns mesos com a raó per no voler el nostre estat, li asseguro que amb les seves actituds poca gent el trobarà a faltar, francament no sap ni el que vol Catalunya, ni el que vol Escòcia, aquesta ultima te un programa i un full de ruta ben clar del seu partit de govern, i inclou com a base principal un referèndum per la independència, aquesta no li cal cap pacte miserable, porta inclosa tots els poders d’un estat normal, de la mateixa manera sap perfectament que per lluitar contra el nostre espoli fiscal nomes hi ha un camí, que es el nostre estat, i no pidolar almoina amb un territori que mai sortirà del regim comú financer junt amb la resta d’autonomies, i aquest personatge es el polític més ben valorat segons les enquestes, quin país!.


El professor de la UA, Gregorio Canales, investit Caballero de l'Órden de Sant Antón d'Oriola. Actualitat Universitària\nEl professor de la UA, Gregorio Can..o de l'Órden de Sant Antón d'Oriola\nEl professor de la UA, Gregorio Canales, investit Caballero de l'Órden de Sant Antón d'Oriola\nAlacant, 24 de gener de 2011\nEl catedràtic de Geografia Humana de la Universitat d'Alacant, Gregorio Canales, acaba de ser investit Caballero de l'Órden de Sant Antón d'Oriola. El nomenament és un reconeixement a la labor prestada en benefici de la ciutat i la seua comarca des de l'adreça de la Seu Universitària d'Oriola, una labor, principalment de projecció cultural i acadèmica. Canales confessa la seua satisfacció pel reconeixement i ho fa extensible a la Universitat d'Alacant, a qui ja es va investir en 2008.\nL'Honorífica Órden de Sant Antón es va iniciar en 1964 a través del Club de Premsa d'Oriola. No obstant això, els seus orígens es remunten a 1792, data des de la qual, el càrrec de Senyor de Sant Antón està vinculat amb el cabildo catedralicio amb el mandat de “exercir com a administrador amb caràcter de superintendente a l'ermita de Sant Antón, que des del segle XVII pertany al cabildo”, segons explica l'actual Maestre de l'Órden, Antonio Luis Galiano.\nDes de fa uns anys, a més de nomenar-se cavaller de l'Órden, s'ha ampliat el reconeixement a dames, institucions i empreses. Al llarg de la història s'atorgat aquest reconeixement a 280 persones o entitats. El nomenament de Canales es va produir en 2010 encara que la investidura s'ha fet coincidir amb l'acte d'enguany, celebrat en el Col·legi Santo Domingo, universitat històrica d'Oriola i actual seu de la Universitat d'Alacant. L'acte, presidit per l'alcaldessa d'Oriola, va comptar amb la presència de diversos vicerectors de la UA, així com diferents personalitats acadèmiques, polítiques i socials.


Archive Març 2006 - AMPA de l'escola Joan Maragall\n15h47 28 març 2006\n“La llibertat i els límits en l’educació dels nostres infants”\nFelip Sandiumenge ens ha facilitat les notes que va prendre durant la xerrada de la Carme Tió a la Casa de Cultura, el 14 de març, en el marc de l'escola de mares i pares. Carme Tió es psicòloga, assessora a centres educatius i ha ecsrit diversos llibres de psicologia i pedagogia.\n“La xerrada estava adreçada a pares i mares de nens entre 0 i 3 anys, però també va ser un bon repàs de conceptes per als pares de nens i nenes més grans. La Carme Tió va llançar alguns missatges molt generals que després comentava amb situacions reals viscudes per ella mateixa. Només vaig anotar coses molt concretes d’interès per a mi mateix, acompanyades de comentaris o interpretacions pròpies, però per si són d’interès per a algú, aquí van:\nEls pares actualment tenen una posició menys sòlida davant els seus fills a causa del replantejament constant que la societat i ells mateixos fan dels principis i normes que fa poc eren inqüestionables. Els pares estem debatent, jo vaig entendre que sovint en excés, cada decisió. Aquest escenari pot afavorir l’excés d’autoritat.\nL’excés d’autoritat sovint entorpeix la transmissió d’estima cap als fills, la transmissió del nostre interès per la seva persona, en contrast amb les manifestacions constants d’interès per la seva conducta.\nÉs essencial trobar respostes positives a les provocacions (entenent que aquest tipus de resposta anul·la la provocació).\nLa Carme Tió va insistir molt en els aspectes negatius de la sobre-protecció, i És interessant veure la cadena de conseqüències que se’n deriven: dependència i intolerància associada al costum de trobar-se els problemes resolts, i baixa autoestima com a resultat de la manca de superació personal.\nUn punt que em va cridar l’atenció és l’estreta correlació entre l’autoestima i la capacitat d’aprenentatge, ja que és un requisit essencial per fer front individualment a la solució de problemes. L’autoestima permet la vivència positiva de l’esforç.\nTambé va ser interessant el plantejament de les conseqüències dels processos d’autoafirmació com a balanç entre diferents efectes:\n1) la negació de tot (negatiu com a conseqüència del conflicte emocional que comporta l’oposició a tot) i\n2) l’assumpció de responsabilitats que implica diferenciar-se.\nL’autonomia s’ha de cultivar com a eina d’aprenentatge, ja que aporta la vivència en primera persona de les conseqüències de les pròpies accions, i això contribueix directament a l’elaboració del propi criteri.\nI lligant amb això, un altre apunt interessant: premis i càstigs distreuen el nen de les sensacions que es deriven de les conseqüències del seu bon o mal fer.\nVa insistir molt en la necessitat d’empatia, de posar-se al lloc dels fills i valorar degudament l’esforç que els suposa cada pas, i alhora en el fet que cal ajudar el mínim necessari perquè se’n surtin fent allò que ja estan capacitats per fer. Sovint anul·lem la capacitat dels nostres fills en nom de la manca de temps i la necessitat d’anar sempre corrent. Cal proporcionar temps als nostres fills.\nPer il·lustrar cóm de determinant pot ser l’actitud de pares i mares i mestres, un exemple d’un un experiment realitzat per científics nordamericans: un equip de (suposo) psicòlegs va avaluar el coeficient d’intel·ligència dels alumnes d’una escola, i van passar els resultats invertits als mestres: els “normals” els van qualificar de molt intel·ligents i a la inversa. El canvi, no premeditat, que aquesta informació va causar en l’actitud dels mestres va fer capgirar els nivells de resultats a les proves d’avaluació!! – si un nen tan intel·ligent no ho entén ha de ser perquè jo m’explico malament: tornem-hi-. Per contra, aquell que no m’entén en el grup dels “normals” és que no té solució: ho deixo estar.\nBé , aquí s’acaben les meves notes ... Segurament més pares d’aquest fòrum hi van anar.\n10h52 15 març 2006\nLa Sisena Hora al Joan Maragall\n15 de març de 2005.- Com ja sabeu, dilluns 13 es va aprovar el Pacte Nacional per l'Educació, amb el suport de tres sindicats de docents, quatre patronals de l'ensenyament privat, tres associacions de pares, associacions de municipis i moviments de renovació pedagògica. El sindicat de l'ensenyament públic Ustec-Stes l'ha rebutjat. El Pacte inclou mesures relacionade amb les quotes que es cobren en els centres concertats, el calendari, les beques i el reconeixement de les AMPAs, entre d'altres. Un dels temes "estrella" de la negociació ha estat la "sisena hora" a l'escola pública per equiparar-se amb l'escola concertada.\nDe moment, el que ens pot dir el director del'escola, Josep Perea, sobre aquesta hora és el següent: "dins de les mesures que preveu el Pacte Nacional per l’Educació hi ha una que està portant més polèmica perquè la seva implantació no es veu clara del tot dins dels diferents estaments escolars. Es tracta de la sisena hora a l’educació primària. Ara per ara és una mesura de la qual no tenim tota la informació sobre cóm serà la seva implantació. Sabem que serà només a primària (no a pàrvuls) i que no suposarà més hores lectives pels mestres. El Departament d’Educació s’ha compromès a posar els recursos necessaris per tirar endavant la mesura, però encara no ha concretat gaire coses més. Més endavant us farem arribar més informació i podrem concretar cóm afectarà a la nostra escola quant a horaris, nous mestres, etcètera".


Fruiturisme potencia les visites escolars a Aitona\nUn grup de més de 80 alumnes de l'Institut Manuel de Montsuar ha visitat aquest dimarts dues rutes històriques\nFruiturisme incrementa cada vegada més la seva tasca a l’hora de donar a conèixer el patrimoni actual i històric del municipi d’Aitona. Des del 2012 que ofereixen visites guiades a tots els instituts perquè els més joves aprenguin la història de la localitat. Ara s’ha incrementat amb la nova ruta Robert Capa, que descobreix aquells indrets on el fotògraf va captar les tropes republicanes durant la Guerra Civil espanyola.\nEls estudiants també tenen l’oportunitat de trepitjar el poblat de Genó, un jaciment arqueològic de l’edat del bronze. És conegut a nivell europeu perquè és un dels primers llocs on es va produir cervesa.\nAquestes visites s’intensificaran aquest cap de setmana amb la celebració de la Festa Major de Sant Gaietà, on hi haurà entre d’altres activitats, una exposició dedicada a Fruiturisme amb motiu del seu desè aniversari.


Grau de Disseny / Accés als estudis / EINA\nEl sistema i els requisits necessaris per accedir als estudis de grau de disseny a EINA són els mateixos que per accedir a qualsevol altre grau de les universitats públiques de Catalunya a través del sistema de preinscripció universitària.\nLa preinscripció universitària és un sistema coordinat de distribució dels estudiants que garanteix la igualtat de condicions en el procés d’ingrés al primer curs de qualsevol estudi universitari, d’estudis oficials i homologats i de títols propis.\nLa preinscripció universitària pot fer-se a les oficines de preinscripció universitària o bé formalitzar-se per Internet a l’adreça universitats.gencat.cat/ca/preinscripcio en els terminis establerts per a cada cas.\nEstudiants de batxillerat: Batxillerat + Proves d’Accés a la Universitat (PAU) + preinscripció universitària\nEstudiants de batxillerat internacional:\nEstudiants de Cicles Formatius de Grau Superior (CFGS) o equivalent: CFGS o equivalent + preinscripció universitària. Si ho desitgen poden presentar-se a la fase específica de les PAU. + info convalidacions\nEstudiants que canvien els seus estudis no completats: Sol·licitud de reconeixement i transferència o preinscripció universitària. Els estudiants que hagin iniciat estudis de la mateixa branca de coneixement (arts i humanitats) i als quals es puguin reconèixer un mínim de 30 crèdits, podran sol·licitar l’admissió directament a Eina i obtenir-ne l’acceptació expressa o bé fer la preinscripció universitària.\nConvalidació d’estudis superiors estrangers: L’estudiant amb estudis iniciats a l’estranger que vulgui continuar-los a Eina haurà de tramitar directament a Eina la convalidació d’assignatures. Si se li convaliden un mínim de 30 crèdits haurà de demanar l’admissió directament a EINA i obtenir-ne l’acceptació expressa i, per tant, no podrà fer la preinscripció universitària. Si li convaliden menys de 30 crèdits, l’estudiant haurà de formalitzar la preinscripció i demanar només el centre d’estudi que li ha reconegut la convalidació, a més, se li adjudicarà una qualificació de 5,000.\nTitulats universitaris: Preinscripció universitària.\nMajors de 25 anys: Proves d’accés per a majors de 25 anys.\nMajors de 45 anys: Proves d’accés per a majors de 45 anys.\nAcreditació d’experiència laboral: Accés a la universitat per a majors de 40 anys que acreditin experiència laboral.\nTelèfons: 93 223 03 23 i 93 223 25 91 de 9.00 a 14.00h\nHorari d'atenció: Tot l'any de dilluns a divendres de 9.00h a 14.00h


ÚLTIMA HORA - Notícies publicades en Juny, 2011. SERVEI D'ESPORTS\nÚLTIMA HORA - Notícies publicades en Juny, 2011\nLa passada setmana un total de 140 estudiants del col·legi Delhi Public School de Navi Mumbai va visitar la Universitat d'Alacant, i entre les seues activitats van escollir el camp hoquei de la UA.\nPILATES (grup 2 i 3) també a l'ESTIU\nGrup 2 - dimecres i divendres, de 15 a 16 h - JULIOL\nGrup 3 - dilluns, dimecres i dijous, de 19 a 20 h - JULIOL i SETEMBRE\nHORARIS PISCINA, SPA I GIMNÀS AL JULIOL\nESCOLA DE VÒLEI PLATJA - JULIOL 2011\nDirigida a xiquets i xiquetes d'11 a 18 anys\nA celebrar durant el mes de juliol, triant entre dos torns:\n- Dilluns, dimecres i dijous, de 17:00 a 18:30 h\n- Dilluns, dimecres i dijous, de 18:30 a 20:00 h\nInscripcions: fins al 30 de juny\nContacte: Lamberto Villalón\nHORARIS FOGUERES 2011\nFutbol Sala Femení de la Universitat d'Alacant debutarà en la Divisió d'Honor\nL'equip de futbol sala femení jugarà la pròxima temporada en Divisió d'Honor femenina del futbol SALA.\nTecuni Bilbo 2 – Universitat d'Alacant 4\nDissabte passat, l'equip de la UA va aconseguir l'ascens a la divisió d'honor, en la seu bilbaina imposant-se a les favorites, per 2 a 4 en el partit de tornada de l'eliminatòria per l'ascens. L'equip dirigit per Carlos Navarro va aconseguir un inesperat ascens després del seu segon any en Divisió de Plata.\nEl partit vibrant va ser controlat en tot moment per l'equip universitari i encara que en el descans es va arribar a un 2-2 amb una remuntada de les Bilbaines, la segona part la UA va prendre el tempo del partit amb llargues possessions que el Bilbo intentava sorprendre amb ràpids contraatacs-\nA la Universitat d'Alacant li acompanyaran en aquesta categoria els ascendits, Majadahonda, Rubí de Barcelona.\nJuan Escarré, nou seleccionador Sub21\nJuan Escarré ha sigut nomenat nou seleccionador de la Sub21 masculina en substitució de Pablo Usoz. El tècnic alacantí ocupava el càrrec de segon entrenador de la Sub21 després de dirigir a la Sub18 des de 2005 a 2009.\nProgramada activitat baptismes de busseig\nEl pròxim 17 de juny, de 10.00 a 13.00 h, qualsevol persona interessada pot donar el primer pas cap al busseig amb escafandre i experimentar totes les sensacions del busseig. Aquest pas vol ser la presa de contacte amb un esport que va augmentant en participació a la UA i l'espenta definitiva als cursos de formació de bussejador del pròxim curs en la UA.\nENTRENAMENTS I PARTITS SELECCIONS NACIONALS SUB-21 D'HOQUEI\nConcentració de les seleccions nacionals masculines sub-21 d'hoquei d'Espanya, Holanda i Alemanya.\nDel 24 al 30 de juliol.\nTANCAMENT VESTUARI PISCINA MASCULÍ\nDes del 30/05 i per temps indefinit, a causa d'obres de condicionament\nLlista provisional de xiquetes i xiquets admeses o admesos, termini per a abonar la resta de l'import de matrícula i formes de pagament\nHORARIS PISCINA AL JUNY\nDurant l'última setmana del mes de juny (igual que en tot juliol, de dilluns a divendres), obrirà a partir de les 15:00 h, a causa de la realització de l'Escola d'Estiu\nCLASSIFICACIONS LLIGA INTERNA VÒLEI PLATJA


Kerstin's Zomerhuis Egmond aan Zee Països Baixos - Ofertes d'hotels amb els MILLORS DESCOMPTES EN LÍNIA\nMarshallstraat 41, Egmond aan Zee City Center, Egmond aan Zee, Països Baixos, 1931 WC - Veure al mapa\nSi el que està buscant és per un hotel ben situat a Egmond aan Zee, no busqui més enllà de Kerstin's Zomerhuis. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Egmond aan Zee. L'hotel ofereix accés a una gran gama de serveis, inclosos lloguer de bicicletes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Kerstin's Zomerhuis.\nTots els tipus de viatgers (7) Parelles (5) Viatgers en solitari (1) Famílies amb infants petits (1) Famílies amb infants grans (3) Grups (1)


Nous lideratges a Medicina Interna, Rehabilitació, Dermatologia, l'Àrea Quirúrgica i Oftalmologia - Setembre de 2020 - INFOCOM | Consorci Hospitalari de Vic\nNous lideratges a Medicina Interna, Rehabilitació, Dermatologia, l'Àrea Quirúrgica i Oftalmologia\nEl Dr. Rubén López Martínez és el nou cap del Servei de Medicina Interna del CHV des de juliol. Especialitzat com a internista a l'Hospital Josep Trueta de Girona, va iniciar l’activitat professional l’any 2007 com a metge adjunt de Medicina Interna a l’Hospital de Palamós. Tè una sòlida formació clínica, una àmplia experiència docent, coneixements en recerca i una gran preparació en gestió. Ha estat tutor de residents durant quasi una dècada i és màster en Malaltia Cardiovascular; en Infecció per VIH; en Metodologia de la Investigació Clínica; en Gestió d'Unitats Clíniques, i en Gestió de Serveis d'Atenció Primària, Social i Hospitalària.\nLa Dra. Rosa Terré és la cap del Servei de Rehabilitació del Consorci Hospitalari de Vic des del mes de juny. Va cursar la seva especialitat com a metgessa rehabilitadora a Vall d'Hebron i va iniciar la seva activitat professional l’any 1996 a l'Institut Guttmann. Amb una llarga trajectòria com a rehabilitadora, Terré també ha desenvolupat una llarga tasca docent, i ha cultivat la vessant investigadora, amb la participació en diferents estudis de recerca i la publicació de més d'una trentena d'articles científics.\nLa Dra. Isabel Vidal és l’actual cap del Servei de Dermatologia del Consorci Hospitalari de Vic. La dermatòloga adjunta al CHV des de l’any 2018, va cursar la seva especialitat en Dermatologia Mèdico-Quirúrgica i Venereologia a l'Hospital Universitari Sagrat Cor de Barcelona, centre on va estar vinculada fins al 2009. Posteriorment, va treballar com a metgessa adjunta de l'Hospital de Figueres durant 8 anys per incorporar-se, posteriorment, al nostre centre. A més, ha cultivat la seva faceta com a investigadora -com a autora i coautora de diferents publicacions i estudis de recerca-\nLa Dra. Laura Perelló és la nova coordinadora mèdica de l’Àrea Quirúrgica del CHV. Llicenciada en Medicina per la Universitat de Barcelona, va cursar la seva especialitat en Anestesiologia, Reanimació i Terapèutica del Dolor a l'Hospital Clínic de Barcelona. Ha desenvolupat la seva carrera professional com anestesiòloga en diferents centres hospitalaris de Catalunya: Hospital d'Igualada; Moisès Broggi de Sant Joan Despí; va realitzar la seva activitat com a especialista a l'Hospital de Mataró, a l'Hospital Clínic, a la Clínica Mèdica Tres Torres i a la Clínica Teknon. Actualment, està realitzant un màster sobre Cirurgia Major Ambulatòria i participa en projectes de recerca i docència.\nEl Dr. Hassanein Ali Assaf exerceix com a actual cap d’Oftalmologia del Consorci Hospitalari de Vic. Llicenciat en Medicina per la Universitat de Múrcia, va cursar la seva especialització en Oftalmologia a l'Hospital Santa Creu i Sant Pau de Barcelona. Ali Assaf compta amb una dilatada trajectòria entre Catalunya i el Líban i amb experiència com a docent, tant amb residents com amb estudiants universitaris, així com també té interès per a la recerca. Ha treballat com a oftalmòleg adjunt a l'ICO de Barcelona, a l'Hospital Mutua de Terrassa i al Consorci Sanitari de Terrassa. Des de 2004 i fins l'actualitat, ha estat treballant a Beirut (Líban), al seu país d'origen, al Beirut Cardiac Institut i al Hamra Eye Center, del qual en va ser cofundador.\nEl Dr. Rubén López està al capdavant de Medicina Interna, la Dra. Rosa Terré exerceix com a cap del Servei de Rehabilitació, la Dra. Isabel Vidal és la nova cap del Servei de Dermatologia, la Dra. Laura Perelló és l'actual coordinadora mèdica de l'Àrea Quirúrgica i el Dr. Hassanein Ali Assaf és el nou cap d'Oftalmologia.


APROVAT INICIALMENT EL PDUA DE L’AERÒDROM DE CERDANYA – Pirineus TV\nAPROVAT INICIALMENT EL PDUA DE L’AERÒDROM DE CERDANYA\nLa Comissió de Política Territorial i d’Urbanisme de Catalunya ha aprovat inicialment per segon cop el Pla director urbanístic i aeroportuari (PDUA) de l’aeròdrom de la Cerdanya. La nova proposta de PDUA ordena l’àmbit, el racionalitza i redueix de forma molt considerable les previsions de creixement contingudes al document anterior aprovat inicialment l’any 2015.\nEl nou document blinda l’aeròdrom contra qualsevol ampliació de superfície i emfasitza la protecció del paisatge ceretà. Així, es rebaixa la categoria aeroportuària de la instal·lació, que passa de 2B a 1B, que només permet aviació privada i no precisa d’allargament de la pista actual.\nEn la mateixa línia, es redueix la superfície qualificada com a sistema aeroportuari, passant de les 43,6 hectàrees de l’anterior document a les 25 del pla actual. El sostre edificable total dins del recinte també passa dels 25.326 m2 que es preveien als 6.976 m2, sumant tant les construccions actuals com les futures. Se suprimeix, a més, l’ús residencial complementari i també l’escola de vol que preveia l’anterior document.\nA partir d'ara, el document està obert el període d’informació pública, perquè la ciutadania interessada hi pugui formular al·legacions. Així mateix, es deroga l’antic pla director aeroportuari aprovat el 2006.\nRecordem que fa només uns dies el pla es va presentar a Urtx, on els alcaldes implicats van mostrar-'hi a favor.


L’Alcúdia de Crespins celebra Santa Cecília amb la programació de diversos concerts – Conèixer Canals\nL’Alcúdia de Crespins celebra Santa Cecília amb la programació de diversos concerts\nL’Alcúdia de Crespins.-15.11.2021.-La regidoria de Cultura de l’Ajuntament de l’Alcúdia de Crespins ja té llista la programació de concerts per a celebrar la Festivitat de Santa Cecília, patrona de la música.\nLes primeres cites es produiran aquest cap de setmana. En aquest sentit, dissabte 20 a les 19.30 hores la Casa de la Cultura acollirà els concerts de la Rondalla Barreja i el duo Som2. Diumenge, 21 hi haurà a les 10.30 hores un passacarrer de la Societat Unió Musical. A les 11 hores, la Missa en honor a la patrona estarà cantada pel cor Barreja.\nEls actes prosseguiran el dissabte, 27 de novembre, amb un concert a càrrec de l’orquestra Abalsants a la Casa de la Cultura a les 19.30 hores. Finalment, la SUM posarà el punt final als actes cecilians amb un concert el dia 4 de desembre a les 19.30 hores a la Casa de la Cultura.\nLa regidora de Cultura, Amparo Albalat, ha destacat el gran treball que realitzen les formacions musicals durant tot l’any, i ha assenyalat que des de l’Ajuntament volem mostrar-los «el nostre reconeixement i animar-los a continuar amb la seua labor pedagògica, artística, lúdica i social en la localitat».\nEl magistrat Joaquim Bosch oferirà una xerrada a la Casa de la Cultura de l’Alcúdia de Crespins\nLa Mancomunitat La Costera-Canal recibe cuatro talleres de empleo para la juventud


venda de terreny a Platja d´Aro, Urb Mas Nou Id:0104826\nVenda de terreny a Platja d´Aro, Urb Mas Nou\nTerreny en venda a carrer carrer Romanya\n195.000 €\t(impostos i despeses no incloses)\nTerreny en venda a la prestigiosa Urbanització Mas Nou a Platja d´Aro. La parcel·la està tancada i la façana té un mur de contenció, folrat amb pedra de Mas Nou. Disposa d´unes boniques vistes a la mar i muntanya. La parcel·la té 1803 m2 i es pot edificar, segons normativa, fins a 480 m2. El projecte actual, ja disponible, de 355m2 construïts per aixecar una casa unifamiliar amb piscina, terrasses, 4 dormitoris, 3 banys, saló menjador, garatge, ascensor, etc ...\n1803 m2 metres de parcel·la\nVisites a aquest immoble: 446\nCalonge / Urb Riu Fred\nCastell-Platja d´Aro / Can Semi\nPrem aquí per comentar-nos qualsevol dubte via whatsapp13:22


PAe - Firmat conveni de col·laboració entre MINHAP i CRUE en matèria d'Administració Electrònica\nFirmat conveni de col·laboració entre MINHAP i CRUE en matèria d'Administració Electrònica\nEl MINHAP, a través de la DTIC, i la Conferència de Rectors de la Universitats Espanyoles (CRUE) han firmat un conveni de col·laboració que permetrà l'accés, des de les diferents universitats espanyoles, a les infraestructures bàsiques d'Administració Electrònica.\nEl passat 31 d'agost es va subscriure un nou conveni Marque de col·laboració entre MINHAP i CRUE Universitats per a la prestació mútua de solucions bàsiques d'administració electrònica. Este conveni, que actualitza el que ja existia des de 2010, pretén seguir impulsant la prestació de servicis en línia al ciutadà, facilitar la interoperabilitat, promoure la coordinació en projectes d'administració electrònica, i perseguir l'objectiu d'una major eficàcia i eficiència, amb la finalitat última de satisfer l'interés públic.\nEl contingut del conveni possibilita que les Universitats públiques que formen part de CRUE Universitats puguen tindre accés al següent conjunt d'infraestructures i servicis bàsics d'Administració Electrònica.\nPer a la identificació, autenticació i utilització de sistemes de firma electrònica avançada:\nPlataforma de validació i firma electrònica @firma\nPer a les comunicacions entre Administracions Públiques per mitjans electrònics:\nIntermediació de dades entre Administracions Públiques.\nPer a la notificació per mitjans electrònics:\nDirecció Electrònica Habilitada i Catàleg de Procediments del Servici de Notificacions Electròniques.\nCom a xarxa de comunicacions de les Administracions Públiques Espanyoles:\nA l'efecte de representació:\nRegistre Electrònic d'Apoderaments.\nPer a la gestió de documents, expedients i arxius electrònics:\nCom a catàleg de procediments i servicis:\nSistema d'Informació Administrativa (SIA)\nEste conjunt de solucions tecnològiques bàsiques per a la implantació de l'Administració Electrònica es consideren essencials per a facilitar una adequació progressiva del sistema universitari espanyol al contingut de les noves Lleis 39/2015 i 40/2015.\nLa CRUE participa en grups i comités de coordinació de les TIC en les Administracions Públiques des de novembre de 2010, assumint la responsabilitat i l'obligació de definir els aspectes relatius al sector d'Educació Superior. Des d'aleshores, CRUE promou el treball en diferents línies obertes relatives a interoperabilitat, seguretat i reutilització de plataformes. És també responsabilitat de CRUE la definició de models de dades del sector d'educació superior, el disseny del model d'interoperabilitat del SUE i l'aposta per solucions tecnològiques que fomenten la interoperabilitat, en l'àmbit de l'Esquema Nacional d'Interoperabilitat.\nPot consultar i descarregar les condicions detallades del conveni des de l'apartat Convenis amb CRUE .


En Comú Podem exigeix que l'Exèrcit no faci maniobres en zones d'interès natural a Girona - El Gerió Digital\nEn Comú Podem exigeix que l'Exèrcit no faci maniobres en zones d'interès natural a Girona\nRecorda que els veïns han expressat en múltiples ocasions el seu malestar\nDivendres, 12 de maig de 2017 18:00h\nMilitars de maniobres aquesta setmana a Banyoles (arxiu) © ACN\nACN / Garrotxa, Pla de l'Estany / Madrid\nLa diputada per Girona d'En Comú Podem, Marta Sibina, ha registrat avui una Proposició No de Llei (PNL) al Congrés dels Diputats per exigir al govern espanyol que l’Exèrcit no faci maniobres militars en zones d’interès natural de les comarques gironines, després de “l’increment” detectat “en els últims temps”. Des de la formació es recorda que els veïns dels voltants de la caserna de l’Exèrcit a Sant Climent Sescebes (Alt Empordà) han expressat “en múltiples ocasions” el seu “malestar” per les “molèsties” que els causen aquestes maniobres.\nSibina ha lamentat que l'Exèrcit “ni tan sols té la deferència” d'informar els ajuntaments de les maniobres perquè puguin prendre les “mesures oportunes per garantir la seguretat dels seus veïns”. Es tracta d’una “circumstància” que “no solament crea malestar entre les autoritats municipals i els seus veïns sinó que incompleix la normativa municipal”.\nLa formació també ha lamentat que l'Exèrcit faci “sense comunicació prèvia a cap autoritat” maniobres militars “en zones protegides” com el paratge natural d'interès nacional de l’Albera (Alt Empordà) o el de l’Estany de Banyoles. A parer de Sibina, això també “incompleix la normativa ambiental”.\nFinalment, la diputada ha demanat al govern que l'Exèrcit “respecti” la decisió dels municipis que s'hagin declarat antimilitaristes de forma oficial i descarti fer-hi maniobres.


ESQUITXOS D'UNA VIDA... : Egoistament\nColliré les essències pures\ndels colors madurs\nde les fulles de tardor.\nPlegaré de les flors\nses auròles perfumades,\nque escampen aromes\namb el subtil llambrec\nd’una tendra carícia\nque anhela impregnar\nd’elixirs els humans sentiments…\nVetllaré els calzes de mel\nque ensucren els camps\ni estenen la vida\ncada gest teu,\ncada càlida mirada,\ncada amoreta que em da caliu…\nI de tot plegat faré bàlsam de mots.\nI forjaré el més bell poema,\nple de colors i de vida,\nple d’amor i d’escalfor,\nple de tu…\nEgoistament, només per mi.\nPublicat per Joan Abellaneda a 16:43\nMaria Teresa Galan 26/5/11\nAquest poema l'he trobat diferent, però m'ha agradat molt.\nÉs evident que en aquest bloc tan especial que t'has confeccionat i encara ho fas, els poemes "lluen" com el sol. També m'ha agradat l'enllaç que has posat a relats en català. Poses el caramel per arribar al pastís.\nContesto el comentari que mp'has fet del relat: tu creus que he millorat? Gràcies, Joan.\nUna abraçada continuista,\nHola Joan, feia dies que no et llegia, com sempre m'agrada molt i els teus poemes continuen essent bells i plens de paraules meravelloses i versos molt ben treballats, cada dia més wai!!!\nHola Joan, molt bonic el teu poema\ncom sempre amb belles paraules i meravellosos versos.\nEls teus poemes sempre em fan reflexionar, tenen força i a més són romàntics i tendres.\nJoan Abellaneda 27/5/11\nGràcies maria teresa. Jo crec que tots anem millorant o madurant o avançant mica en mica conforme anem creant nous poemes i relats... és qúestió de perseverància i sobre tot de passar-ho bé fent-ho


Dissabte Pego celebra Mig Any de Moros i Cristians – Ràdio Pego\n27 de gener de 2017 Sara Garcia 0 Comment Mig Any, Moros i Cristians, Pego\nCom encetaren l’any passat, la festa comença al migdia, cap a les 12.30h., a la plaça del Mercat, amb l’actuació de les bandes de música de Beniatjar i Castell de Castells. La filà Beduïnes, filà capitana en 2017, serà l’encarregada de la barra. A les 7.30 de la vesprada: Entradeta de Moros i Cristians. Enguany es concentraran i eixiran de la Plaça del Mercat i finalitzaran a la Font dels 4 Xorros. I hi ha un petit canvi en l’itinerari. No passaran per davant de l’Ecce-Homo, sinó que desfilaran per la plaça Mayorazgo Cendra. A partir de la 1 de la matinada, fi de festa.\nDemà dissabte un dels col·lectius més importants de la localitat, el de Moros i Cristians, celebra el seu Mig Any, una cita que viuen amb intensitat perquè, el temps que queda fins a juny, es faça més portable.\nAixí, des de l’any passat la festa del Mig Any de Moros i Cristians és més completa. Comença al migdia, sobre les 12.30h., quan es reunixen a la plaça del Mercat per ballar, xarrar i compartir la festa que tant apassiona a al voltant de mig miler de persones a Pego. Ho fan al ritme que marquen les bandes de música de Beniatjar i Castell de Castells. La barra està a càrrec de la filà capitana 2017, la Filà mora Beduïnes.\nJa de vesprada estan cridats i cridades a l’ordre per a desfilar. La cita és a les 7.30 de la vesprada a la plaça del Mercat. D’allí ix enguany l’Entradeta de Moros i Cristians i finalitza a la Font del 4 Xorros, davant del JJPas. Hem d’observar que enguany en el recorregut hi ha un petit canvi i és que, per les obres que s’estan duent a terme a la Capella de l’Ecce-Homo, l’Entradeta de Moros i Cristians enfilarà, des de la plaça de l’Ajuntament, la plaça del Mayorazgo Cendra.\nA partir de la 1 de la matinada, fi de festa al JJPas amb l’actuació de ‘Sacarina‘ amb La Pato.\n← L’oficina de turisme de Pego i les Valls continua millorant la nota de l’auditoria de qualitat\nL’Aula del Tabac descobreix que hi ha al darrere d’una cigarreta →


La Taula del Ter | Emporion\nper Consell de Redacció\t el ag. 25, 2017\nL’eminent socioecòleg Ramon Folch va dir una vegada (o més d’una), que “El Ter neix a Ull de Ter i desemboca a Santa Coloma de Gramenet”, en referència al massiu transvasament d’aigua des del Ter cap a l’àrea metropolitana de Barcelona i que en deixa el curs baix amb molt poc cabal. Després de molts anys de reclamacions i lluites, aquest mes d’agost passat s’ha esdevingut una prometedora noticia pel riu i, per extensió, tota la seva conca. El 2 de desembre de 2016 es va constituir la Taula del Ter, com a plataforma de diàleg on replantejar el model gestió de l’aigua del riu. La Taula comptava amb representació de la Generalitat de Catalunya, l’Ajuntament de Girona, el Consorci del Ter, la Junta Central d’Usuaris d’Aigües del Baix Ter, el Centre d’Estudis dels Rius Mediterranis, el Grup de Defensa del Ter, l’Àrea Metropolitana de Barcelona, el Consorci de la Costa Brava i la plataforma d’organitzacions de la societat civil Aigua és Vida. D’acord amb la documentació oficial, la solidaritat del Ter amb l’àrea de Barcelona ha suposat que, durant 50 anys, el propi riu no hagi pogut assolir un bon estat ecològic.\nDesprés de nombroses reunions, grups de treball tècnic i cerca de consens entre totes les parts implicades, el 2 d’agost passat la Taula del Ter va signar un acord que preveu el desplegament, en tres fases, d’una àmplia bateria de mesures. Entre aquestes, s’hi inclouen:\nFer un aprofitament més intensiu dels recursos hídrics de l’àrea de Barcelona.\nAmpliació i millora de plantes potabilitzadores i dessalinitzadores.\nAmpliar el coneixement del medi fluvial i fer-hi accions de restauració i millora.\nRecuperació d’aqüífers al Baix Ter i lluita contra la intrusió salina.\nFomentar la reutilització i eficiència en l’ús de l’aigua.\nModernització de regadius.\nEn conjunt, aquestes accions han de permetre assolir l’objectiu de reduir els 166 hm3 que actualment es poden transvasar del Ter fins un màxim de 90 hm3 l’any 2028. Si no hi ha prou aigua per arribar a aquest màxim, encara es podrà transvasar fins un 30% del volum desembassat pel sistema Sau-Susqueda.\nAquests acords són, es miri com es miri, un avenç prometedor pel nostre riu i pel nostre territori. Ara bé, del paper a la realitat hi ha un abisme. L’ambició mostrada sobre el paper en aquest cas convida a l’optimisme, però també a la cautela. En primer lloc perquè l’acord és de caràcter voluntari i sense mecanismes de sanció. Així, en cas de desacord o incompliments seguiria regint la llei franquista de 1959, que regula la gestió del Ter, i que no contempla cap d’aquests compromisos. En segon lloc, perquè l’acord no compromet els recursos econòmics que insta a invertir en cada mesura, sinó que pressupostar-los i invertir-los dependrà de molts organismes diferents, responsables de cada mesura. Fins i tot posant-hi la millor voluntat, és factible que algun d’aquests ens no pugui o no vulgui fer honor a l’acord en algun moment dels propers 11 anys. Finalment, en una realitat de clima canviant com la que afrontem, amb disminució de pluges i increment de temperatures i demandes d’aigua, és possible que l’assoliment satisfactori de tots els compromisos encara sigui insuficient per aconseguir un bon estat ecològic del riu a llarg termini.\nAixí doncs, és moment de felicitar-nos per l’Acord de la Taula del Ter, però a partir d’ara caldrà estar amatents al seu desplegament i vigilar que l’aigua retorni al riu per tal que l’any 2028 el Ter torni a desembocar a La Gola.


Wikiloc | Ruta Sant Miquel de Montclar des de Biure de Gaià\nsenderisme (Rutes senderisme a Espanya → Catalunya → Biure de Gaià )\n17.241 203 1788\nData de pujada 8 / de març / 2016\n130214 100 Cims - CONCA BARBERÀ. De BIURE al 'Montclar de St Miquel' . Tornada pel GR 7 i PONTILS (senderisme)\nBiure de Gaià - Ermita de St Miquel - Cim de Sant Miquel de Montclar - Torrent de Biure - Biure de Gaià (senderisme)\nRelliscada de Sant Miquel al Montclar des de Biure de Gaià (senderisme)\nBiure de Gaià- Montclar (senderisme)\nVista 1675 vegades, descarregada 77 vegades\nAproximació: A la carretera C-241d, entre Santa Coloma de Queralt i Montblanc, prop del poblet de Les Piles, hi ha el trencall direcció a Biure o Biure de Gaià, depenent del plànol. Nosaltres prenem aquest trencall, i seguim ara per la TV-2014 fins a Biure, aparquem el vehicle a la mateixa entrada del poble on hi ha la creu del terme i un senyal indicador de la nostre ruta d'avui.\nDescripció: Es una ruta bonica, ben diferenciada en la seva orografia, entre la part més muntanyosa del Montclar i la plana farcida dels camps sembrats de Les Piles. Fent-la en aquesta època de l'any, em gaudit del verd intens dels conreus, un paisatge que no deixa indiferent, però haurem de pagar el peatge de transitar força tros per pista forestal.\nItinerari: Partim de l'aparcament de Biure, enfilant el carrer que passa per davant del castell, que ben aviat es converteix en pista i que nosaltres anem seguint. La pista es bifurca i nosaltres seguim per la dreta, la de l'esquerra es per on tornarem després. Anem seguint sempre per la pista principal fins que es converteix en camí, ja prop de la línia elèctrica d'alta tensió que hem de creuar. Aquest camí es en pujada i que va buscant sempre la carena, ens dur fins a Sant Miquel de Montclar i que ja fa estona que divisem. Just abans d'arribar-hi creuem la torre de l'antic castell, suposem, ens hi aturem per gaudir de les vistes i aprofitem per fer un mos en aquest bonic paratge. Tot seguit prosseguim ara cap al cim del Montclar que el tenim a tocar i aprofitem per anar-hi, un cop allí fem les fotos de rigor i desfem un bocí del camí direcció a Sant Miquel altre cop, per agafar un trencall a mig camí a ma dreta que baixa cap a la vall i que es el que nosaltres prenem.\nLa pendent d'aquest camí no afluixa fins arribar a enllaçar amb una pista forestal que anem seguint, tot seguit voltem un camp preciós, ple de verd, arribem a una pista asfaltada que direcció a l'esquerra ens duria directament cap a Pontils, pel contrari nosaltres tirem cap a la dreta, per fer uns 300 metres d'aquesta pista asfaltada, i girem cap a l'esquerra al primer trencall que trobem en una lleugera pujada. Tornem a girar a l'esquerra al primer desviament que hi ha i ara anem sempre recte, sense desviar-nos en cap moment. Ben aviat enllacem amb el GR7 i fem cap al poblet de Pontils, el creuem passant per davant de l'església i al cap de munt del poble girem a l'esquerra per un corriol que apareix al final del carrer.\nTornem a transitar per zona muntanyosa i el corriol transcorre a tocar del Torrent de Biure, es un dels trams més bonics de la ruta d'avui. Resseguint aquest camí haurem de creuar el torrent en alguna ocasió fins que arriba a una pista, la prenem tot recte i tot seguit creuem el torrent per últim cop, just al davant tenim una cruïlla de varies pistes, nosaltres prenem la de l'esquerra i acte seguit prenem un caminet que apareix al revolt, nosaltres recte i tot seguit a la dreta. Aquest caminet que ara ja no te pèrdua i que no deixarem, va a buscar les torres d'alta tensió, durant uns 250 metres caminem resseguint la línia, el camí s'hi aparta un tros per tornar-hi després un tram d'uns 300 metres més, ara si, per deixar-la i enllaçar ben aviat amb un camí ample que es transforma en camí ample i que tot seguit enllaça amb la pista per on pujàvem fa unes hores. Tirem avall i ens plantem a Biure en un tres i no res. Ha estat be, una mica massa de pista pel nostre gust, però una matinal bonica.\nObservacions: És una ruta apta per a tothom. S'ha de dur aigua, ja que no hi ha fonts fins arribar a Pontils.\nRuta bonica i variada, molt recomanable en aquesta epoca del any .\nRuta molt bonica i poc coneguda. Molt recomanable. Evitar els dies calorosos d'estiu. Gràcies per compartir-la!\nte desnivell i algun pendent fort . Moderada, per gent acostumada a caminar\nRuta circular amb bones vistes al cim del Montclar. Malgrat vam fer una part de la pujada amb boira, molt interessant i recomanable


Centenars de persones visiten la 1a Jornada gastronòmica de les plantes oblidades d'Igualada - La Veu de l'Anoia\nCentenars de persones visiten la 1a Jornada gastronòmica de les plantes oblidades d’Igualada\nDissabte Igualada va acollir la 1a Jornada Gastronòmica de les Plantes Oblidades, que tenia com a objectiu donar a conèixer els usos tradicionals de la vegetació, i més concretament els usos alimentaris de les plantes silvestres, es a dir, del que moltes vegades s’anomenen males herbes. L’èxit de la jornada va superar les millors expectatives de l’organització. Centenars de persones vingudes de tots els punts del país, i fins i tot d’Andorra i les Illes, van reunir-se a l’entorn de l’Espai Cívic Centre per descobrir, en aquesta jornada única, que les males herbes poden ser molt més bones i útils del que ens imaginem.\nEn els tasts es van poder degustar tot tipus d’infusions, amanides, cremes, truites, saltejats, condiments, pestos i begudes fetes a base de plantes silvestres; receptes que el participants en moltes ocasions van trobar més bones que els equivalents amb cuinats amb verdures i plantes d’ús corrent. En les xerrades, amb una assistència que va deixar petita la sala on es realitzaven, es va poder descobrir què es pot fer amb aquestes plantes silvestres, i com cadascú, a títol individual, les pot anar incorporant en el seu dia a dia. Experts en infusions, en amanides, en flors comestibles, en gastronomia, o en begudes van enlluernat els visitants amb els seus coneixements, provinents sempre d’aquest coneixement ancestral de la vegetació transmès durant generacions.\nLa jornada va complementar-se amb la fira de productes silvestres, amb productors vinguts d’arreu del país, on es van poder tastar i adquirir tot tipus de productes fets amb plantes silvestres; amb les activitats infantils, on els més menuts van poder realitzar diferents tallers relacionats amb les plantes; i amb un dinar elaborat també a base de plantes silvestres i que tothom va trobar deliciós.\nEl Col·lectiu Eixarcolant, organitzadors de la jornada juntament amb la Universitat de Barcelona, afirmen que tenen la intenció de fer que aquesta sigui la primera de moltes més edicions, per aconseguir ben aviat que ortigues, llitsons, mastegueres o roselles tornin a les cuines.\nArticle anteriorL’optometrista, una peça clau per a la teva visió\nPròxim articleMarc Castells denuncia a Twitter “l’engany sistemàtic del PP amb la gestió de l’A2”


One Piece 910 – Rumb al país de Wano – El Bell cant d'un Somriure\nEsperit d’aventura Wanesc\nVale, aquesta sí és entranyable\nAquest episodi emprèn la narrativa en primera persona del nostre Luffy que deia en l’episodi anterior. I trobo que és una llàstima. Crec que Oda es podria haver allargat uns episodis més tornant a la Reviere. La incògnita de deixar airejar al nostre protagonista unes setmanes li sentava be al manga. Però suposo que tot plegat és una qüestió de temps narratius, ens ha explicat el que volia que sabéssim abans d’arribar a Wano. En el cas de la Reviere es fa més difícil de dir. Suposo que no volia que sabéssim qui triava el rei de tot, però és tan fàcil com ignorar aquesta part i seguir amb la reunió. En el cas dels tripulants que ja son a Wano resulta evident que ja els te a tots a lloc i només resta que la resta de tripulants els descobreixin. Tot i això he sentit aquesta aproximació a un canvi narratiu molt breu pel que podia oferir. Suposo que la cosa anirà evolucionant a mesura que la sèrie s’acosti al final i les accions del nostre protagonista siguin cada cop més i més globals. O no, potser aquesta era sols una excepció.\nSempre fent de les seves\nL’episodi comença amb el típic recurs de la recapitulació a través dels diaris on els personatges rememoren a vells coneguts amb tints d’humor, l’unic que normalment succeeix amb els que la tripulació ha deixat enrere recordant a al pròpia tripulació i no a li interessa. És curiós veure que per una vegada no son els barret de palla qui surt als diaris. A tot això i bromes a part la nostre tripulació arriba als mars de Wano esgrimint el també ja típic recurs d’un polissó evident als ulls del lector però màgicament ignorat per la tripulació. Fa gracia i el disseny del pop m’encanta, però la manera en la que passa inadvertit és potser massa exagerada. En qualsevol cas arriben als mars de Wano i el canvi es palpa en l’ambient.\nM’agrada com Oda ha canviat fins i tot l’estil de les onades per a transmetre l’esperit wanesc d’aquestes terres i com fins i tot els propis integrants d’aquest món adverteixen el canvi de disseny. Oda parla una mica de metailustració en certa manera. I és quelcom que m’encanta. Trobo que el canvi estètic és molt encertat, casa molt be amb l’ambient wanesc i a l’hora no desentona ni es fa estrany en el món d’Oda. Estic impacient per veure com Oda perllonga aquesta estètica al llarg d’aquesta saga i com fa contrastar l’autòcton amb l’estranger.\nMés onades Wanesques (i més Luffy fent de les seves)\nEl que segueix d’episodi és una sèrie de referències visuals a la cultura japonesa emprades per evocat el sentit pur de l’aventura. La típica situacions d’en Luffy llançant-se a l’aventura sense cap mentre tots es maleeixen per haver escollit aquest capità. Abocant-se al desastre imminent fins que el mateix capità troba en el mateix perill una solució encara més desastrosa del que era el problema en si i de la que d’alguna manera sempre aconsegueixen sortir vius.\nEm sembla una adaptació genial del disseny original\nPerò a banda de l’increïble desplegament estètic i la vertiginosa però sempre alegre sensació d’aventura no hi ha res més a comentar. El vaixell acaba escorat i el nostre capità sol en mig de la platja topant amb una mena de lleó japo-mitologic-gegant i un babuí gegant amb una katana (gegant) que serveixen com a figures visuals per a transmetre el poderós d’aquesta regió i dels seus habitants. Segurament en Luffy acabi per domesticar-los (potser tenim sort i li posen les coses difícils) però en tot cas la intriga evident resulta: on han anat a parar la resta de tripulants?\nEls babuins sempre han semblat penya amb molt mala llet\nPublicat el 13 de Juliol de 2018 Autor atrapasomrriuresCategories One PieceEtiquetes manga, One Piece, ressenya\nAnterior Entrada anterior: One Piece 909 – Seppuku\nSegüent Entrada següent: El coronel ni tiene quien le escriba


El Nemser guanya l'Igualada i acaba en quarta posició, igualant la millor classificació de sempre (62-51) - Tgn Bàsquet Club -\nHome / Nemser TGN Bàsquet / El Nemser guanya l’Igualada i acaba en quarta posició, igualant la millor classificació de sempre (62-51)\nEl Nemser guanya l’Igualada i acaba en quarta posició, igualant la millor classificació de sempre (62-51)\nUpdated: maig 16, 2015\nS’ho mereixien. El Nemser TGN Bàsquet va tancar la temporada amb una victòria sobre l’Igualada, un equip que venia al pavelló del Sagrat Cor disposat a pispar la quarta posició que finalment ha ocupat el conjunt lila. Amb el triomf, les noies que dirigeix Jordi Hernández igualen la millor classificació de sempre del club, ara fa dues temporades, quan aleshores l’equip l’entrenava Juan Carlos Arjona.\nVa ser un partit intens en què el Nemser TGN Bàsquet va haver de remuntar per vèncer i oferir, d’aquesta manera, un triomf a la seva capitana, Montse Martí, que, amb aquest matx, posa punt i final a la seva carrera com a jugadora. Tota una vida vestint el color blau primer del Sagrat Cor i el lila del TGN Bàsquet.\nEl primer quart va ser de domini local tot i que l’Igualada, gràcies a un parell de triples, i la inspiració de les seves exteriors, va mantenir el partit igualat. El TGN Bàsquet podia anotar amb certa comoditat però les diferències eren mínimes i només un triple d’Anais Muñoz sobre la botzina va permetre les locals mantenir l’avantatge (21-18).\nA partir del segon quart van començar els problemes. El Nemser TGN Bàsquet va perdre la clarividència ofensiva i el partit es va convertir en una successió d’errades i una lluita cos a cos plena d’impresicions que va afavorir les visitants. L’Igualada va neutralitzar el conjunt lila que no trobava el camí a la cistella. Sense adonar-se’n, les locals anaven perdent terreny en el marcador i al descans es va arribar amb un inquietant (26-34).\nLa tornada dels vestidors no va ser millor. L’Igualada era el clar dominador del partit davant la impotència del Nemser TGN Bàsquet que veia com la segona derrota a casa podia ser una realitat. Al minut 25 el marcador registrava 10 punts d’avantatge per les visitants (28-38) que van mostrar-se molt sòlides en defensa i amb les idees clares en atac i només una petita reacció local va evitar que l’Igualada obrís un forat més gran (33-40).\nL’últim quart va ser per emmarcar. El Nemser TGN Bàsquet va mostrar la seva millor cara i es va exhibir en base a les seves grans armes: defensa, contraatac i domini interior gràcies a Ester Farré. La pivot va anotar poc, però va ser un mur dins la zona (4 taps, un d’ells en un llançament triple) i es va fer un tip de repartir joc des del pal baix. La defensa del TGN Bàsquet, ara en 2-3, ara pressió a tota la pista, va ofegar l’atac visitant que va perdre moltes pilotes. A més, les exteriors lila van jugar amb més fluïdesa, sense por, i van destrossar la defensa rival (49-46, després d’un triple de Montse Martí a 4:15 del final). Els últims minuts van ser un festival i l’afició que omplia el pavelló del Sagrat Cor va ovacionar l’equip.\nL’homenatge a Montse Martí\nEn acabar el matx, el club va fer un homenatge a la capitana Montse Martí (31 anys), que deixava el bàsquet. El club va projectar una sèrie d’imatges que repassaven la trajectòria de Martí al club -hi ha jugat tota la vida-, acompanyada d’excompanyes d’equip i la presència de tots els components del Nemser TGN Bàsquet a la pista. També se li va fer entrega d’una samarreta i un ram de flors, tot just abans que la pròpia Martí -visiblement emocionada- dirigís unes paraules als assistents. Pel que fa a la seva actuació durant el partit, la capitana va sortir a la pista a falta d’un minut i mig per acabar el primer quart. Va estar molt activa, sobretot en defensa i, com no, va deixar un parell de mostres de la seva qualitat marca de la casa: un parell de triples en moments importants (estadística de 2/5, un 40% d’encert), sobretot el segon, que començava a decantar la balança cap el bàndol local (49-46 a 4:15 per finalitzar el matx). També va agafar 1 rebot, va recuperar 1 pilota, fa ficar 1 tap per una valoració final de 3.\nNEMSER TGN BÀSQUET: G. Fort (2), O. Fort (21), Vilamajor (9), Garcia (6), Farré (6) -cinc inicial- Muñoz (7), Piñol (2), Cabré, Villegas, Martínez (3), Martí (6) i Gómez. 4/15 triples: Martí (2), Muñoz i Vilamajor. 10/16 tirs lliures. 71 de valoració (Farré, 28). 17 faltes.\nIGUALADA: Carner (7), Soler (11), Salanova (6), Compte (5), Fuertes (6) -cinc inicial- Lanola (2), Bargallo, Acevedo (11) i Sallarés (3). 4 triples: Carner, Compte, Acevedo i Sallarés. 9/11 tirs lliures. 17 faltes.\nPARCIALS: 21-18, 5-16, 7-6 i 29-11.\nÀRBITRES: De Antonio i Redondo.